Με  αφορμή  τις  ηρόσς.  αχς  δηλώσεις  Ματ^ήκη.. . 


Του  ΘΟΥΚΗ  ΘΟΥΚΥΔΙΔΗ  * _ 

Η  πρόσφατη  αναφορά  του  ευρωβουλευτή  κ. 
Ματσάκη  στους  συναδέλφους  του  Φιλελεύ¬ 
θερους  ευρωβουλευτές,  για  τη  δημιουργία 
δύο  κρατών  στη  Κύπρο,  θα  έπρεπε  για  άλ¬ 
λη  μια  φορά  να  προβληματίσει,  για  τις  αλ¬ 
λαγές,  που  χωρίς  δυστυχώς  να  συνειδητο¬ 
ποιείται,  φέρνει  ο  χρόνος.  Οχι  μόνο  με  τη 
δημιουργία  μη  αναστρέψιμων  καταστάσεων 
αλλά  και  τις  αλλαγές  στις  θεωρήσεις  των  αν¬ 
θρώπων  που  δεν  παραμένουν  στατικές.  Έτσι 
που  κάτι,  που  σε  κάποια  χρονικά  πλαίσια  θε¬ 
ωρείται  αδιανόητο  και 
έγκλημα  καθοσιώσεως, 
με  την  πάροδο  του  χρό¬ 
νου  να  θεωρείται  φυσιο¬ 
λογικά  συζητήσημο  και 
σε  τελευταία  ανάλυση 
αποδεκτό. 

Χωρίς  ασφαλώς  να  τη¬ 
ρούνται  οι  αναλογίες, 
φτάνει  να  θυμηθεί  κά¬ 
ποιος  την  προ  ετών  έντο¬ 
νη  αντίδραση  στην  ανα¬ 
φορά  τουκ.  Κληρίδη  στην 
«Αργώ»  σε  διζωνική  και  τη  μετέπειτα  εξ’  ανά¬ 
γκης  αποδοχή  της.  Ετσι,  από  την  «ατόφια 
ένωση»  έφτασε  με  την  πάροδο  του  χρόνου 
η  ε/κ  πλευρά  -  η  κοινή  γνώμη  για  να  ακρι- 
βολογούμε- να  συζητά  με  άνεση  χωρίς  ανα¬ 
στολές  και  ανενδοίαστα  το  «τζιείνοι  ποτζιεί 
τζτ  εμείς  ποδά».  Το  «τζιείνοι»  είναι  βέβαια  οι 


Τ/κ  συμπατριώτες  -  μαζί  και  οι  ολοένα  αυ¬ 
ξανόμενοι  έηοικοι  -  με  τους  οποίους  από  το 
’68  συζητούμε  για  να  βρούμε  μια  λύση  στο 
κυπριακό  πρόβλημα.  Όσο  για  το  «ποτζεί» 
για  τις  167.000  εκτοπισμένους  αλλά  και  αρ¬ 
κετούς  άλλους,  είναι  οι  τόποι  που  γεννηθή¬ 
καμε,  οι  τόποι  με  τα  έντονα  βιώματα  και  τις 
όμορφες  αναμνήσεις,  από  τα  πρώτα  χρόνια 
της  ζωής  μας  και  που  μέχρι  της  στγμής  πα¬ 
ραμένουν  ανεξίτηλες. 

Και  ενώ  είμαστε  ακόμα  δεδηλωμένοι  επίση¬ 
μα  εναντίον  της  διχοτόμησης  και  ενώ  -  ορ- 
θώς  -  αυτή  η  λέξη  έχει  γίνει  ανάθεμα  για  την 
ε/κ  πλευρά,  είμαστε  έτοιμοι  να  την  προσυ¬ 
πογράψουμε  κάτω  από  το  μανδύα  του  «πο¬ 
τζιεί»  και  του  «ποδά». 

Ο  Νεοκυπριακός  Σύνδεσμος  δεν  ανήκει  σε 
αυτούς  που  από  καθέδρας  και  χωρίς  κόστος 
δίνουν  μαθήματα  πατριωτισμού.  Αντίθετα,  η 
σε  ανύποπτο  χρόνο  προσήλωσή  του  στην 
κυπριακή  πατρίδα,  την  ενίσχυση  του  κυ¬ 
πριακού  κράτους,  την  εποχή  που  εχλευάζο- 
ντο  τα  σύμβολα  και  οι  θεσμοί  του,  και  στην 
επαναπροσέγγιση  των  δύο  μεγαλύτερων  κοι¬ 
νοτήτων  του  λαού  μας,  όταν  τα  εκατέρωθεν 
στερεότυπα  βρίσκονταν  στο  φόρτε  τους  και 
η  επικοινωνία  ήταν  σχεδόν  αδύνατη,  είχαν 
ως  αποτέλεσμα  να  κάψει  τα  δάκτυλα  και  να 
επισύρει  τους  πολλών  λογιών  μειωτικούς  χα¬ 
ρακτηρισμούς  των  εθνικιστών. 

Θέτει  λοιπόν  λογικά  το  ερώτημα  ο  Σύνδε¬ 
σμος:  Είναι  ή  δεν  είναι  διχοτόμηση  το  «τζιεί- 
νοι  ποτζιεί τζιε  μείς  ποδά;»  Είναι  ή  δεν  είναι 


διχοτόμηση  η  απεμπόλησητου  βόρειου  τμή¬ 
ματος  της  χώρας  μας  και  η  προσφορά  του 
ως  δώρο  στην  Τ ουρκία;  Γ ιατί  δεδομένηςτης 
πολιτικής  αδυναμίας  των  τ/κ  νΐδ-β-νίε  της 
Τουρκίας,  την  οποίαν  αδυναμία  και  διαρκώς 
αναμασούμε  για  να  δικαιολογήσουμε  την 
απουσία  διαλόγου,  δεν  πρέπει  να  υπάρχουν 
αμφιβολίες  για  το  τι  θα  γίνει  το  βόρειο  μέρος 
της  χώρας  όταν  θα  πάρει  τη  μορφή  χωριστού 
κράτους.  Θά  ’πρεπε  μάλιστα  να  μας  περνά 
από  το  μυαλό  και  το  τι  μπορεί  να  συμβεί  και 
στο  νότιο  μέρος  της  χώρας,  αν  παρ’  ελπίδα 
δεν  μπορέσει  τελικά  να  ενταχθεί  στην  Ε.Ε.  η 
Τουρκία  και  παραμείνει  ο  τοποτηρητήςτων 
αμερικάνικων  αλλά  και  της  επιδίωξης  των 
δικών  της  συμφερόντων  στην  περιοχή . . . 

Το  αντίθετο  διατεινόμαστε  εμείς:  Αν  δεν  γί¬ 
νει  «ποτζιεί»  το  μέρος  που  κατέχει  τώρα  η 
Τουρκία  αλλά  μετασχηματιστεί  στο  ένα  από 
τα  δυό  κρατίδια  της  μελλοντικής  ομόσπονδης 
κυπριακής  πολιτείας,  θα  εξακολουθήσουμε 
οι  Κύπριοι  να  έχουμε  δική  μας  ολόκληρη  την 
πατρίδά  μας.  Ακόμα  οι  «τζιείνοι»  -  οι  Τ/κ  -  που 
δεν  θα  αποτελούν  πια  προτεκτοράτο  της 
Τουρκίας  γιατί  θα  είναι  ομοσπονδιακά  συ¬ 
νενωμένοι  με  τους  Ε/κ,  θα  συνδιοικούν  και 
θα  αποτελούν  ανάχωμα  σε  οποιαδήποτε  μορ¬ 
φή  επεκτατισμού  και  θέλουμε  να  πιστεύου¬ 
με,  παράγοντα  δημιουργίας  μιας  νέας  υγι¬ 
ούς,  πλουραλιστικής  κυπριακής  κοινωνίας. 
Με  την  προϋπόθεση  βέβαια  ότι  διαθέτουμε 
και  οι  δύο  πλευρέςτο  απαραίτητο  όραμα  και 


βούληση  για  διαβίωση  σε  μια  συναινετική 
δημοκρατία,  χωρίς  την  επανάληψη  των  λα¬ 
θών  του  παρελθόντος. 

Όμως  κάτι  τέτοιο  εξυπακούει  να  αρχίσουμε 
να  συνομιλούμε  οι  δύο  κοινότητες,  χωρίς 
προτάξεις  και  καχυποψία  αλλά  με  τη  συνει- 
δητοποίηση  ότι  η  Κύπρος  είναι  και  των  δύο 
κοινοτήτων  η  πατρίδα  και  μόνο  με  τη  συ¬ 
νεργασία  θα  μπορέσουμε  να  την  κρατήσου¬ 
με  ενωμένη  και  γιατους  εαυτούς  μας.  Θα  πρέ¬ 
πει  ακόμη  να  αποφύγουμε  τους  μαξιμαλι¬ 
σμούς  και  να  καταλάβουμε  ότι  σε  πρώτο  στά¬ 
διο  θα  πρέπει  να  συμφωνήσουμε  για  λιγότερα 
από  ό,τί  επιθυμούμε  ή  θεωρούμε  δίκαιο,  για¬ 
τί  αυτό  συνεπάγεται  ο  συμβιβασμός  και  για 
την  ε/κ  πλευρά  η  ήττα  του  ’  74. 

Διαφορετικά,  κάποια  ώρα,  όχι  στο  πολύ  μα¬ 
κρινό  μέλλον,  θα  συζητούμε  επίσημα  αυτό 
που  ο  κ.  Ματσάκης  ανέφερε  πρόσφατα  στους 
συναδέλφους  του,  του  Ευρωκοινοβουλίου.. . 
Κατάταάλλα,  είναι  αδιανόητο,  κάτωαπότον 
οποιονδήποτε  μανδύα  να  συζητούμε  την  απε- 
μπόληση  μέρους  της  πατρίδας  μας,  προω¬ 
θώντας  την  υλοποίηση  του  ονείρου  του  κ. 
Ντενκτάς,  όταν  οι  Τ/κ  διαφωνώντας  προφα¬ 
νώς  με  τις  επιλογές  και  τις  επιδιώξειςτου,  τον 
έστειλαν  στο  σπίτι  του.  Λιγότερες  πατριωτι¬ 
κές  κορώνες  και  άγονη  συνθηματολογία  και 
περισσότερος  πραγματισμός,  θα  βοηθήσουν 
προς  την  κατεύθυνση  της  λύσης. . . 

